Felipe Massa

náhľad|Felipe Massa na tlačovej konferencii, 2010
náhľad|Massove prvé pódium za tím Williams, Veľká cena Talianska 2014
Felipe Massa (* 25. apríl 1981, São Paulo) je brazílsky automobilový pretekár. Medzi rokmi 2002 a 2017 bol pilotom Formuly 1. V sezónach 2002, 2004 a 2005 jazdil za tím Sauber, medzi rokmi 2006 až 2013 jazdil za Scuderiu Ferrari a od sezóny 2014 bol jazdcom tímu Williams. V roku 2008 bol Felipe Massa vicemajstrom Formuly 1. Medzi rokmi 2018 až 2020 jazdil vo Formule E.

 Kariéra 
 Začiatky 
Felipe začal svoju motoršportovú kariéru v motokárach v deviatich rokoch. V roku 1998 prestúpil do formúl a v nasledujúcom roku vyhral brazílsku Formulu Chevrolet s troma víťazstvami z desiatich pretekov. V roku 2000 sa Massa stal majstrom európskeho pohára Formuly Renault 2000 a talianskej Formuly Renault. V nasledujúcej sezóne získal miesto v tíme Draco Junior Team v Euro Formula 3000. So šiestimi víťazstvami z ôsmych závodov získal majstrovský titul, taktiež sa zúčastnil dvoch podujatí Majstrovstiev Európy cestovných automobilov za továrny tím Alfa Romeo, kde získal jedno piate miesto. Koncom roka absolvoval prvé testovacie jazdy v monoposte Formuly 1 za švajčiarsky tím Sauber. 

 Formula 1 (2002–2017) 
 Debut vo Formuli 1 v tíme Sauber (2002–2005) 
2002
Keďže Massa pri testovacích jazdách presvedčil tím Sauber o svojej kvalite, získal zmluvu na rok 2002. Nahradil Kimiho Räikkönena a stal sa tímovým kolegom Nicka Heidfelda.faz.net: Alesi Trainingsschnellster - Massa zu Sauber FAZ.NET  (po nemecky) Massa absolvoval 16 zo 17 pretekov a bol pri Veľkej cene USA nahradený Heinzom-Haraldom Frentzenom. Massa sa umiestnil osemkrát v prvej desiatke a v ostatných ôsmych závodoch vypadol. Jedno piate miesto pri Veľkej cene Španielska bolo jeho najlepším umiestnením. V celkovom poradí skončil 13. so štyrmi bodmi. Jeho tímový kolega Heidfeld bol celkovo desiaty, keďže získal ešte o tri body viac.

2003
V roku 2003 stratil Massa svoje miesto vo Formuli 1 v prospech Frentzena. Stal sa testovacím pilotom Ferrari, aby zostal vo Formuli 1. 

2004
V sezóne 2004 sa Massa vrátil späť do Formuly 1 ako jazdec. V tíme Sauber sa stal tímovým kolegom Giancarla Fisichellu. V tejto sezóne už častejšie dokončoval preteky a vypadol iba v štyroch závodoch. Najlepšie umiestnenie bolo štvrté miesto pri Veľkej cene Belgicka. V celkovom poradí skončil dvanásty, o jedno miesto za tímovým kolegom (12 ku 22 bodov).

2005
V podobe Jacquesa Villeneuvea, majstra sveta Formuly 1 z roku 1997, dostal Massa v sezóne 2005 skúseného, nového tímového kolegu. Štvrté miesto pri Veľkej cene Kanady bolo opätovne Massove najlepšie umiestnenie. V tímovom súboji získal oproti Villeneuvovi o dva body viac (11 ku 9 bodom). Massa skončil v celkovom poradí na 13. mieste, o jedno miesto pred tímovým kolegom.

 Ferrari (2006–2013) 
2006
V sezóne 2006 podpísal Massa zmluvu s tímom Ferrari, kde nahradil krajana Rubensa Barrichella. Jeho nový tímový kolega bol Michael Schumacher, sedemnásobný majster sveta Formuly 1, ktorý päť z nich získal práve vo Ferrari. Po troch umiestneniach v prvej desiatke počas prvých štyroch závodov, získal Massa pri Veľkej cene Európy tretím miestom prvé pódium vo Formuli 1. O päť pretekov neskôr skončil v USA druhý. Pri ďalších dvoch závodoch nasledovali dve pódia. V Turecku získal Massa prvú Pole-Position a prvé víťazstvo. Po druhom mieste pri Veľkej cene Japonska vyhral ďalší pretek v domácej Brazílii. Massa sa stal s 80 bodmi celkovo tretí, Schumacher so 121 bodmi druhý.

2007
Kimi Räikkönen sa stal Massovým novým tímovým kolegom v roku 2007. Po prvých dvanástich pretekoch bol Massa v celkovom poradí o jeden bod pred Räikkönenom. Massa vyhral tri preteky (Veľkú cenu Bahrajnu, Veľkú cenu Španielska a Veľkú cenu Turecka), zatiaľ čo Räikkönen vyhral štyri. K tomu pridal Brazílčan ďalšie štyri pódiové umiestnenia (dve druhé a dve tretie miesta). V posledných piatich pretekoch sa Räikkönen dokázal vzdialiť Massovi s troma víťazstvami a dvoma tretími miestami a vyhrať šampionát so 110 bodmi. V tomto čase Massa dosiahol tri pódiové výsledky a skončil v celkovom poradí štvrtý s 94 bodmi.

2008
V sezóne 2008 zostal Räikkönen Massov tímový kolega. Pre Massu začala sezóna s dvomi výpadkami, potom nasledovalo víťazstvo vo Veľkej cene Bahrajnu a druhé miesto vo Veľkej cene Španielska. Pri nasledujúcich dvoch závodoch dosiahol Pole-Position, v Turecku potom vyhral a v Monaku skončil tretí. Vo Francúzsku Massa vyhral svoj tretí pretek v sezóne a prevzal vedenie v celkovom poradí. Bol prvý Brazílčan od Ayrtona Sennu, ktorému sa to podarilo. Po nasledujúcom preteku však stratil vedenie v prospech Lewisa Hamiltona.

V Nemecku Massa skončil na treťom mieste a v ďalšom priebehu šampionátu vyhral Veľkú cenu Európy a Veľkú cenu Belgicka. Po Veľkej cene Talianska a pred poslednými štyrmi závodmi bol brazílsky pretekár o jeden bod za svojím rivalom Hamiltonom. Nasledovala Veľká cena Singapuru, pri ktorej Massa odštartoval z prvého miesta a viedol pretek. Po úmyselnej havárii Nelsona Piqueta jr. a následnému spomaleniu pretekov bezpečnostným vozidlom sa po chybe mechanikov v boxoch Massa prepadol mimo bodované priečky a skončil bez bodov. Pred Veľkou cenou Brazílie strácal na Hamiltona sedem bodov.

Massa vyhral Veľkú cenu Brazílie, čiže Hamilton musel skončiť aspoň piaty, aby získal titul. Pri rovnosti bodov by sa Massa kvôli vyššiemu počtu víťazstiev stal majstrom sveta. Hamilton bol v poslednom kole preteku šiesty, v predposlednej zákrute sa však dostal na konečné piate miesto, čím získal majstrovský titul. Massa skončil na druhom mieste celkového poradia s 97 bodmi, hoci bol zhruba pol minúty šampiónom sezóny 2008.

2009
V ročníku 2009 zostali Massa a Räikkönen u Ferrari i napriek tomu, že vtedajší monopost nebol konkurencieschopný. V prvých štyroch pretekoch Massa dokonca nedokázal získať žiadne bodované umiestnenie, v ďalších piatich závodoch skončil už v rámci bodovaných priečok. Až pri Veľkej cene Nemecka získal svoje prvé pódiové umiestnenie.

Pri kvalifikácii na Veľkú cenu Maďarska bol Massa ťažko zranený po tom, čo sa z Barrichellovej formuly uvoľnila pružina a v rýchlosti 240 km/h trafila Felipeho do prilby. Felipe Massa sa v tejto sezóne už žiadneho ďalšieho preteku nezúčastnil a v celkovom poradí sa umiestnil na jedenástom mieste.

2010
Novým Massovým tímovým kolegom sa v roku 2010 stal Fernando Alonso. V Bahrajne, svojom prvom preteku po vážnej nehode v minulej sezóne, skončil Massa hneď za svojím tímovým kolegom druhý. Po treťom preteku sa ujal prvý raz od roku 2008 vedenia celkového poradia, v ďalšom kole šampionátu sa však celkového vedenia ujal Jenson Button. V ďalších závodoch nedokázal nadviazať na svoju dobrú formu zo začiatku sezóny a preto sa prepadol v celkovom poradí.

V Nemecku sa Massa ujal prvý krát v sezóne vedenia Veľkej ceny, no po zásahu tímu prenechal vedenie Alonsovi. Ferrari dostalo za túto nedovolenú tímovú réžiu od automobilovej federácie FIA pokutu 100 000 $.Motorsport-Total: Ferrari verzichtet auf Berufung -Jubel über Doppelsieg MOTORSPORT-TOTAL.COM (po nemecky) V zvyšku sezóny pridal ešte dve tretie miesta v Taliansku a v Korei a skončil v celkovom poradí šiesty so 144 bodmi. Alonso sa stal s 252 bodmi vicemajster.

2011
Felipe Massa bol v roku 2011 najlepším pilotom, ktorý nedokázal docieliť žiadne pódiové umiestnenie. V celkovom poradí skončil so 118 bodmi na šiestom mieste; jeho tímový kolega Fernando Alonso v tejto sezóne získal 257 bodov.

2012
Aj v roku 2012 zostali Massa a Alonso u Ferrari. V prvých štyroch pretekoch sa Massa neumiestnil v prvej desiatke a až pri Veľkej Cene Bahrajnu docielil s deviatym miestom prvý bodovaný výsledok. Zatiaľ čo Massa v piatich závodoch získal dva body, jeho tímový kolega získal 61 bodov. Preto ho tím Ferrari vyzval k zlepšeniu výsledkov.Motorsport Total: Ferrari fordert: Massa muss nun "anderen Gang" einlegen MOTORSPORT-TOTAL.COM (po nemecky) Už v ďalšom preteku sa Massovi podarilo získať dobrú formu a do konca sezóny získal okrem dvoch pretekov bodované pozície. V Japonsku skončil Massa na druhom mieste, čo bolo jeho prvé pódiové umiestnenie sezóny, v domácej Brazílii nasledovalo tretie miesto. V celkovom poradí skončil na siedmom mieste.

2013
Sezóna 2013 bola Massova ôsma u Ferrari a začal ju štvrtým miestom vo Veľkej Cene Austrálie. Jediné pódiové umiestnenie sezóny získal v Španielsku, kde skončil tretí. V celkovom poradí skončil Massa ôsmy so 112 bodmi; jeho tímový kolega Alonso získal 242 bodov.

Ku koncu sezóny 2013 opustil tím Scuderia Ferrari.Motorsport-Magazin: Offiziell: Massa verlässt Ferrari MOTORSPORT-MAGAZIN.COM (po nemecky) So 139 odjazdenými závodmi za tím Scuderia Ferrari sa Felipe Massa stal pretekárom s tretím najvyšším počtom štartov za tento tím. Viac závodov za Ferrari, absolvovali iba Michael Schumacher a Kimi Räikkönen.

 Williams (2014–2017) 
2014
V sezóne 2014 podpísal Massa s tímom Williams dvojročnú zmluvu, s opciou predĺženia o jeden ďalší rok. Jeho novým tímovým kolegom sa stal Valtteri Bottas. Pri zavedení permanentných štartovacích čísliel si zvolil #19.Motorsport-Magazin: Formel 1 - Alle Startnummern fix: Vettel nimmt die 1 MOTORSPORT-MAGAZIN.COM (po nemecky) Massa získal vo Veľkej cene Rakúska prvú Pole-Position za tím Williams, v preteku skončil štvrtý.

V Taliansku skončil Massa tretí, čo bolo jeho prvé pódiové umiestnenie za nový tím. Tento výsledok zopakoval v domácej Brazílii. Najlepší závod sezóny zajazdil v Abu Dhabi, kde v záverečnej fáze preteku stíhal vedúceho Lewisa Hamiltona a skončil druhý. V celkovom poradí skončil siedmy so 134 bodmi.

2015
V roku 2015 zostali Massa a Bottas vo Williamse. V Rakúsku skončil Massa tretí, pri nasledujúcom preteku vo Veľkej Británii sa ujal Massa vedenia po štarte, neskôr sa však prepadol na štvrté miesto. Pred Veľkou cenou Talianska Williams aktivoval opciu a s Massom predĺžil zmluvu. V samotnom preteku skončil na treťom mieste a až v Singapure prvýkrát v sezóne závod nedokončil. Vo Veľkej cene Ruska sa dokázal prepracovať z 15. pozície na štarte na konečné štvrte miesto. V šampionáte sa zlepšil na šieste miesto celkového poradia.

2016
Aj v ročníku 2016 pôsobil Massa vo Williamse s Bottasom. Po Veľkú cenu Kanady bol Massa jediným pilotom, ktorý vo všetkých závodoch bodoval. 1. septembra Felipe oznámil, že ku koncu sezóny ukonči svoju kariéru vo Formule 1. Jeho domnelo posledná domáca Veľká cena sa konala v zlých poveternostných podmienkach. Veľká cena bola viackrát prerušená kvôli dažďu a Massa v 47. kole vypadol. Nasledovalo emocionálne lúčenie s fanúšikmi a členmi tímov. Dve piate miesta boli v tejto sezóne jeho najlepšie výsledky. S 53 bodmi skončil v celkovom poradí jedenásty.

2017
Pôvodne Felipe Massa ukončil svoju kariéru vo Formule 1 po sezóne 2016.Motorsport-Magazin: Rücktritt! Felipe Massa verlässt Formel 1 MOTORSPORT-MAGAZIN (po nemecky) Preto, že Bottas opustil Williams, aby nahradil Nica Rosberga v Mercedese, dostal Massa zmluvu na sezónu 2017. Jeho novým tímovým kolegom sa stal Lance Stroll. Vo Veľkej cene Azerbajdžanu mal Massa dobrý štart z deviatej štartovej pozície, navyše profitoval v chaotickom závode zo Safety-Carových fáz. V 25. kole bol závod kvôli nečistotám na trati pozastavený. Pri reštarte bol Massa na treťom mieste, onedlho po reštarte vypadol kvôli poškodenému tlmiču. 

V jeho poslednej domácej Veľkej cene v Brazílii skončil na siedmom mieste. V Abu Dhabi sa umiestnil na záver sezóny na desiatom mieste. Dve šieste miesta boli jeho najlepšie umiestnenia. V celkovom poradí skončil na jedenástom mieste. Proti Strollovi sa presadil so 43 ku 40 bodmi.

Celkovo sa zúčasťnil 269 zavodov Formuly 1. 11 z nich vyhral

 Formula E (2018/19–2019/20) 
2018/19
15. mája 2018 oznámil Massa, že bude od sezóny 2018/2019 jazdiť v sérii Formula E. Podpísal trojročnú zmluvu z tímom Venturi.Motorsport-Magazin: „Formel E: Ex-Formel-1-Pilot Felipe Massa startet für Venturi“ MOTORSPORT-MAGAZIN.COM (po nemecky) Jeho tímoví kolega sa stal Edoardo Mortara. Ako aj vo Formuly 1, Massa vo Formuly E štartuje s čislom #19.

Vo svojom prvom závode vo Formuly E, v Saudskej Arabíi, skončil Massa na 17. mieste. Po štarte z 12. priečky bol Massa dočasne na 8. mieste. Po treste prejazdom boxovej uličky sa ale prepadol na 14. miesto a po dodatočných trestoch po konci závodu sa prepadol až na 17. miesto. V Mexiko City skončil Massa ôsmy - jeho prvý podovaný rezultát v tejto sezóne. V ďalšom závode v Hongkongu dosiahol z umiestnením na piatom mieste dovtedy najlepší rezultát v tejto sezóne. 

Pri Monako E-Prix skončil Felipe Massa po štarte zo štvrtého miesta na tretej pozicii; Pascal Wehrlein prišiel len o necelých 0,2 sekund za ním do ciela. Bolo to Massove prvé podiové umiestnenie vo Formuly E.

Prvú sezónu vo Formuly E ukončil Felipe Massa na celkovom 15. mieste s 36 bodami; jeho tímoví kolega Mortara skončil v celkovom poradí o jedno miesto pred ním. 

2019/20
Aj v sezóne 2019/2020 jazdil za monacký tím Venturi. Tímovým kolegom mu opäť bol švajčiaský pilot Edoardo Mortara. Najlepší výsledok bolo deviate miesto na Santiago E-Prix v Čile. V celkovom poradí sa Massa umiestnil na 22. mieste. Po sezóne opustil tím Venturi.Motorsport-Magazin: „Formel E: Felipe Massa verlässt das Venturi-Team“ MOTORSPORT-MAGAZIN.COM (po nemecky)

 Stock Car Brasil (2018, 2021) 
Felipe Massa oznámil 6. decembra 2017, že sa v budúcom roku zúčastní pretekárskej série Stock Car Brasil. Jeho výsledky ale boli mimo súťaž preto že štartoval len s divokou kartou. 10. marca 2018 sa zúčastnil závodu dvojíc, kam boli pozvaní prominentní pretekári z celého sveta. Závod sa konal na Autodrome José Carlosa Paceho. Massov závodný partner bol päťnásobný majster tejto série Cacá Bueno.Speedweek: Felipe Massa: Formel 1, Stock Cars, dann Formel E SPEEDWEEK.COM (po nemecky) V závode skončili na 13 mieste.Diario de Goias: Estreante, Felipe Massa ambre temporada da Stock Car em 13º em Interlagos DIARIODEGOIAS.COM  (po portugalsky) 5. augusta sa Massa zúčastil  ďalšieho závodu série Stock Car, na Autodromu de Goiânia.Gazeta Esportiva: Stock Car anuncia participação de Felipe Massa na Corrida do Milhão GAZETAESPORTIVA.COM (po portugalsky) Kvôli defektu pneumatiky skončil na 22. mieste.Stockcar Brasil: 
Rubens Barrichello vence a Corrida do Milhão STOCKCAR.COM.BR  (po portugalsky) V roku 2021 sa súčasťil kompletnej sezóny.GLOBOESPORTE.GLOBO.COM (po portugalsky) Jazdil za tím Lubrax/Podium.JORNALCRUZEIRO.COM.BR (po portugalsky) Celkovo skončil na 24. mieste s 88 bodmi, pričom jeho najlepším výsledkom bolo siedme miesto v druhých pretekoch na okruhu Interlagos.

 Ostatné 
Felipe Massa organizoval každoročne do roku 2013 motokárové preteky na dobročinné účely v brazílskom meste Florianópolis. Podujatia "Desafio Internacional das Estrelas" sa zúčastňovalo mnoho prominentných pretekárov z celého sveta, napríklad Michael Schumacher, Rubens Barrichello a Lucas di Grassi.Motorsport-Magazin: Formel 1 - Viele große Namen bei Massas Kart-Event MOTORSPORT-MAGAZIN (po nemecky)

Massa sa viackrát zúčastnil brazílskeho motokárového závodu 500 míľ Granja Viana.Speedweek: Schock für Felipe Massa: Kart-Prügelei, Ausschluss! SPEEDWEEK.COM (po nemecky)

Od decembra 2017 je Massa predsedom motokárovej komísie automobilovej federacie FIA.Formule.cz: Massa popsal Verstappenův efekt FORMULE.CZ (po česky) Vo svojej funkcí zahájil aj 24 hodinový motokárový závod v Le Mans 2019.Automobilsport.com: Felipe Massa to be starter of the 24 Hours Karting at Le Mans 2019, entry list AUTOMOBILSPORT.COM  (po anglicky)

 Osobné 
Felipe Massa sa narodil v São Paole a vyrastal v meste Botucatu v okolí tejto brazilskej metropóly.terra.com.br: Candidato a campeão TERRA.COM.BR (po portugalsky) Má talianských predkov; jeho prarodičia prišli z Cerignoly, z juhu Talianska, do Brazílie.esportes.terra.com.br: Cidade italiana homenageia Massa ESPORTES.TERRA.COM.BR  (po portugalsky)

Spolu so synom a s manželkou žije Massa v Monaku.

 Galéria 

 Štatistika 
 Celá kariéra 
 1990–1997: Motokáry
 1998: Brazílska Formula Chevrolet (5. miesto)
 1999: Brazílska Formula Chevrolet (majster)
 2000: Európsky pohár Formule Renault 2.0 (majster)
 2000: Talianska Formula Renault (majster)
 2001: Euro Formula 3000 (majster)
 2001: Majstrovstvá Európy cestovných automobilov (23. miesto)
 2001: Formula 1 (testovací pilot)
 2002: Formula 1 (13. miesto) 2003: Formula 1 (testovací pilot)
 2004: Formula 1 (12. miesto)
 2005: Formula 1 (13. miesto)
 2006: Formula 1 (3. miesto)
 2007: Formula 1 (4. miesto)
 2008: Formula 1 (2. miesto)
 2009: Formula 1 (11. miesto)
 2010: Formula 1 (6. miesto)
 2011: Formula 1 (6. miesto) 2012: Formula 1 (7. miesto)
 2013: Formula 1 (8. miesto)
 2014: Formula 1 (7. miesto)
 2015: Formula 1 (6. miesto)
 2016: Formula 1 (11. miesto)
 2017: Formula 1 (11. miesto)
 2018: Stock Car Brasil 
 2019: Formula E (15. miesto)
 2020: Formula E (22. miesto)

 Formula 1 
 Prehľad 
 Sezóna Tím Podvozok Motor Preteky Víťazstvá Druhé miesta Tretie miesta Pole Positions Najrýchlejšie kolá Body Celkové umiestnenie 2002 Sauber Petronas Sauber C21 Petronas 3.0 V10 16 – – – – – 4 13. 2004 Sauber Petronas Sauber C23 Petronas 3.0 V10 18 – – – – – 12 12. 2005 Sauber Petronas Sauber C24 Petronas 3.0 V10 18 – – – – – 11 13. 2006 Scuderia Ferrari Marlboro Ferrari 248F1 Ferrari 2.4 V8 18 2 3 2 3 2 80 3. 2007 Scuderia Ferrari Marlboro Ferrari F2007 Ferrari 2.4 V8 17 3 4 3 6 6 94 4. 2008 Scuderia Ferrari Marlboro Ferrari F2008 Ferrari 2.4 V8 18 6 2 2 6 3 97 2. 2009 Scuderia Ferrari Marlboro Ferrari F60 Ferrari 2.4 V8 9 – – 1 – 1 22 11. 2010 Scuderia Ferrari Marlboro Ferrari F10 Ferrari 2.4 V8 19 – 2 3 – – 144 6. 2011 Scuderia Ferrari Marlboro Ferrari 150° Italia Ferrari 2.4 V8 19 – – – – 2 118 6. 2012 Scuderia Ferrari Ferrari F2012 Ferrari 2.4 V8 20 – 1 1 – – 122 7. 2013 Scuderia Ferrari Ferrari F138 Ferrari 2.4 V8 19 − − 1 − − 112 8. 2014 Williams Martini Racing Williams FW36 Mercedes 1.6 V6 Turbo 19 − 1 2 1 1 134 7. 2015 Williams Martini Racing Williams FW37 Mercedes 1.6 V6 Turbo 19 − − 2 − − 121 6. 2016 Williams Martini Racing Williams FW38 Mercedes 1.6 V6 Turbo 21 − − − − − 53 11. 2017 Williams Martini Racing Williams FW40 Mercedes 1.6 V6 Turbo 19 − − − − − 43 11. Celkovo 269 11 13 17 16 15 1167

 Víťazstvá 
 2006: Turecko (Istanbul)
 2006: Brazília (Interlagos)
 2007: Bahrajn (Sakhir)
 2007: Španielsko (Barcelona)
 2007: Turecko (Istanbul)
 2008: Bahrajn (Sakhir) 2008: Turecko (Istanbul)
 2008: Francúzsko (Magny-Cours)
 2008: Európa (Valencia)
 2008: Belgicko  (Spa-Francorchamps)
 2008:  Brazília (Interlagos)

 Jednotlivé výsledky 
 Sezóna   1 2 3  4 5 6 7 8 9 10 11 12 13 14 15 16 17 18 19 20 21 2002 AUSDNF MAL6 BRADNF SMR8 ESP5 AUTDNF MONDNF CAN9 EUR6 GBR9 FRADNF GER7 HUN7 BELDNF ITADNFUSA JPNDNF  2004 AUSDNF MAL8 BHR12 SMR10 ESP9 MON5 EUR9 CANDNF USADNF FRA13 GBR9 GER13 HUNDNF BEL4 ITA12 CHN8 JPN9 BRA8  2005 AUS10 MAL10 BHR7 SMR10 ESP11 MON9 EUR14 CAN4 USADNS FRADNF GBR10 GER8 HUN14 TURDNF ITA9 BEL10 BRA11 JPN10 CHN6 2006 BHR9 MAL5 AUSDNF SMR4 EUR3 ESP4 MON9 GBR5 CAN6 USA2 FRA3 GER2 HUN7 TUR1 ITA9 CHNDNF JPN2 BRA1 2007 AUS6 MAL5 BHR1 ESP1 MON3 DSQ USA3 FRA2 GBR5 EUR2 HUN13 TUR1 ITADNF BEL2 JPN6 CHN3 BRA2 2008 AUSDNF MALDNF BHR1 ESP2 TUR1 MON3 CAN5 FRA1 GBR13 GER3 HUN17 EUR1 BEL1 ITA6 SIN13 JPN7 CHN2 BRA1 2009 AUSDNF MAL9 CHNDNF BHR14 ESP6 MON4 TUR6 GBR4 GER3 HUNDNS EUR BEL ITA SIN JPN BRA ABU   2010 BHR2 AUS3 MAL7 CHN9 ESP6 MON4 TUR7 CAN15 EUR11 GBR15 GER2 HUN4 BEL4 ITA3 SIN8 JPNDNF KOR3 BRA15 ABU10 2011 AUS7 MAL5 CHN6 TUR11 ESPDNF MONDNF CAN6 EUR5 GBR5 GER5 HUN6 BEL8 ITA6 SIN9 JPN7 KOR6 INDDNF ABU5 BRA5 2012 AUSDNF MAL15 CHN13 BHR9 ESP15 MON6 CAN10 EUR16 GBR4 GER12 HUN9 BEL5 ITA4 SIN8 JPN2 KOR4 IND6 ABU7 USA4 BRA3 2013 AUS4 MAL5 CHN6 BHR15 ESP3 MONDNF CAN8 GBR6 GERDNF HUN8 BEL7 ITA4 SIN6 KOR9 JPN10 IND4 ABU8 USA12 BRA7 2014 AUSDNF MAL7 BHR7 CHN15 ESP13 MON7 CANDNF AUT4 GBRDNF GERDNF HUN5 BEL13 ITA3 SIN5 JPN7 RUS11 USA4 BRA3 ABU2 2015 AUS4 MAL6 CHN5 BHR10 ESP6 MON15 CAN6 AUT3 GBR4 HUN12 BEL6 ITA3 SINDNF JPN17 RUS4 USADNF MEX6 DSQ ABU8 2016 AUS5 BHR8 CHN6 RUS5 ESP8 MON10 CANDNF EUR10 AUT20† GBR11 HUN18 GERDNF BEL10 ITA9 SIN12 MAL13 JPN9 USA7 MEX9 BRADNF ABU9 2017 AUS6 BHR14 CHN6 RUS9 ESP13 MON9 CANDNF AZEDNF AUT9 GBR10 HUNDNS BEL8 ITA8 SIN11 MAL9 JPN10 USA9 MEX11 BRA7 ABU10

 Formula E 
 Sezóna  Tím  1 2 3  4 5 6 7 8 9 10 11 12 13 Body Pozícia 2018/19 Venturi Formula E Team RID17°  MAR18° SdCDNF MEX8 HKG5 SNY10 ROMDNF PAR9° MCO3 BER15° BRN8 NYC116 NYC2153615. 2019/20 ROKiT Venturi RacingRID1 12RID2 17SdC 9MEX DNFMAR 17BER1 DNFBER2 NCBER3 19BER4 10BER5 13BER6 16  322.

° za výsledkom = zisk Fanboostu

 Stock Car Brasil 
 Sezóna Tím 1 2 3  4 5 6 7 8 9 10 11 12 13 14 15 16 17 18 19 20 21 22 23 24 Body Pozícia 2021 Lubrax Podium GOI1 GOI2 INT1 INT2 VCA1 VCA2 VCA1 VCA2 CAS1 CAS2 CUR1 CUR2 CUR1 CUR2 GOI1 GOI2 GOI1 GOI2 VCA1 VCA2 SCZ1 SCZ2 INT1 INT28824.

Bodovací systém:    
 Body Pozícia 1 2 3 4 5 6 7 8 9 10 11 12 13 14 15 16 17 18 19 20 Pole Position Hlavný závod 30 26 22 19 17 15 14 13 12 11 10 9 8 7 6 5 4 3 2 1  2 Šprintový závod 24 20 18 17 16 15 14 13 12 11 10 9 8 7 6 5 4 3 2 1

 Referencie 

 Iné projekty 

 Zdroj 
 Oficiálna stránka 

Kategória:Brazílski piloti F1
Kategória:Brazílski automobiloví pretekári
Kategória:Osobnosti zo São Paulo